# Vanskelig, men vedvarende – Lidenskap

Denne fotoserien dokumenterer historien om Dingkai Bai, en ballettdanser fra Kina – hans øvelse og generalprøve bak scenen. Han begynte å lære ballett da han var 9 år gammel og har vært lidenskapelig opptatt av dans helt siden barndommen. Selv om fleksibiliteten hans var litt dårligere enn andres, ga han aldri opp og fortsatte å jobbe hardt.

Da han var 16 år gammel, vant han en pris i den internasjonale ballettkonkurransen i Lausanne i Sveits i 2016. Han fikk et fullt stipend til The Royal Ballet School i Storbritannia og dro til London for å studere. Men veien til å bli en profesjonell danser er aldri enkel, og Dingkai Bai var intet unntak. Rett før han skulle gå over fra student til profesjonell danser, fikk han en alvorlig kneskade – en menisk. Dette er en skade mange dansere frykter. I løpet av 6 måneder med operasjon og rehabilitering følte han seg ofte engstelig og usikker på om han kunne fortsette å fullføre drømmen sin. Men da han endelig sto på scenen igjen, forsvant all tvil, han sett pris på hvert eneste øyeblikk på scenen.

Da han var 19 år gammel begynte han i Den Nederlandske Nasjonale Opera og Ballett, hvor han ble en profesjonell ballettdanser. I august 2024, 25 år gammel, flyttet han til Den Norske Opera & Ballett for å starte et nytt kapittel i sin dansekarriere. Når han snakker om hva ballett betyr for ham, sier han: "Balletten har gitt meg en mulighet til å kommunisere med verden." Gjennom dans har han fått oppleve ulike kulturer og dele sin lidenskap med mennesker over hele verden.

Da jeg så ham under generalprøve, kunne jeg tydelig føle lidenskapen, han og de andre danserne har for scenen. Hver bevegelse, hver detalj finpusses for å gi publikum den beste opplevelsen. Treningshverdagen for en danser er full av utfordringer, og hvert hopp og hver piruett kan føre til skader. I bildene mine ser du at han har bandasjert håndleddet sitt etter en forstuing, men han fortsetter likevel. En utholdenhet jeg virkelig beundrer.

Dingkai Bais reise har vist meg hvor mye hardt arbeid som ligger bak en dansers liv. Bak de perfekter scenene ligger utallige timer med trening, vondt og utfordringer. Likevel har han aldri gitt opp, og hans lidenskapen for ballett har ikke endret seg. Å se ham justere hver bevegelse igjen og igjen, selv når han er skadet, har gjort inntrykk på meg. Denne fotoserien handler ikke bare om hans historie, men om alle som følger drømmene sine med lidenskap og utholdenhet.